Eenmanstuk oor Jani Allan se lewe | Netwerk24
Hoenderboer in rooftog naby Lanseria gewond
Die polisie soek na die rowers wat 'n hoenderboer Sondag verskeie kere geskiet het in 'n gewapende rooftog op sy plaas naby die Lanseria-lughawe in Johannesburg.
2 wagte koelbloedig in Philippi doodgeskiet
Twee sekerheidswagte is Sondagaand koelbloedig doodgeskiet terwyl hulle 'n konstruksieterrein op die Sweet Home Farm in Philippi opgepas het.
Boot gesteel, aan brand gesteek
'n Boot wat die naweek in Witsand in die Suid-Kaap gesteel is, is in Blackheath in Kaapstad gevind waar hy van sy onderdele gestroop en aan die brand gesteek is.
Duane neem straks Warren se nr. 8-trui
Rassie Erasmus gee te kenne hy het moeilike besluite om te neem voor Saterdag se toets teen Skotland in Edinburg, maar Warren Whiteley se kuitbesering sal die "probleem" tot 'n mate vergemaklik.
Aussies sê Faf-hul het met tyd geknoei
'n Ligte wolk van omstredenheid het Sondag oor die Proteas se uitstekende sege van 40 lopies oor Australië in die derde en beslissende eendagwedstryd in Hobart gehang.
Zoeloe glo Miller kan gróót seisoen hê
'Hy wou nog altyd meer tyd hê om te kolf.'
KYK: Só rek jy 'n staalplaat
Te midde van die druk op die Suid-Afrikaanse staalbedryf lyk dit of een maatskappy die tydsberekening van 'n belegging van R500 miljoen reggekry het.
Man pos bom ná firma weier om sy wagwoord te wysig
'n Sweedse man is tronk toe nadat hy 'n briefbom aan 'n kripto-verhandelingsplatform gestuur het.
Beurtkrag dreig weens te min steenkool
Steenkoolvoorraad by Eskom se kragstasies is steeds laag en dit hou op enige gegewe tydstip 'n risiko vir beurtkrag in.
Pravin Gordhan, minister van openbare ondernemings, se beskuldigings teen die openbare beskermer (OB), Busisiwe Mkhwebane, laat val weer eens die kollig op haar motiewe en amps- bevoegdheid.
Steek dié twee nóú in die pad!
As daar ooit twee onbevoegde ministers was wat verdien om in die pad gesteek te word, is dit Bathabile Dlamini en Malusi Gigaba.
Macron se lesse vir Cyril
Marvel se Stan Lee dood op 95
Die legendariese medestigter van die bekende Marvel strokiesprentboeke, Stan Lee, het Maandag gesterf.
Strykers speel met 'n warmte wat kommunikeer
Die beoefening van klassieke musiek op voetsoolvlak deur toegewyde amateurs in die ware, mees edele sin van die woord, is van ewe groot belang as dié van ons professionele orkeste wat deels deur die staat of deur filantrope in die privaat sektor onde
Hoewel, as dit 'n resensie was, sou ek vir jou gesê het Kanarie is een van die beste Afrikaanse flieks wat ek in 'n lang tyd gesien het.
Maklik met Marinda: Rissiehoenderlewers en vinnige ciabatta
Kaleidoskoop van smake vir smulpape
Hermanus is en bly een van die gewildste toerismebestemmings in Suid-Afrika. Hier's walvisse én 'n walvisroeper wat 'n bamboeshoring blaas as hy die walvisse gewaar; jy kan sjampanjelug inasem en verskeie snuffelwinkeltjies op die dorp besoek, skryf Ilse Zietsman.
Tesselaarsdal, ook bekend as Teslaarsdal, lê in die berge tussen Caledon, Hermanus en Napier. So effens in die middel van nêrens, skryf Ilse Zietsman.
'JANI' DEBUTEER OP AARDKLOP
Eenmanstuk oor Jani Allan se lewe
Deur Mariana Malan 23 Julie 2015 04:10
Prinsloo is 'perfekte verteller'
Jani Allan gaan haar lewensverhaal op die verhoog in Potchefstroom vertel. Sy gaan weliswaar deur die mond van Sandra Prinsloo praat, met teks wat uit haar outobiografie, Jani Confidential A Memoir, kom.
Die verwerker is Saartjie Botha. Sy vertel dat sy op soek was na materiaal om vir Prinsloo 'n nuwe eenpersoonstuk te skep. Sy het Allan se boek op die lughawe raakgeloop en begin lees.
Lees ook: Jani Allan: 'Te maer, te ou​d, en dalk te slim'
"Ek kon nie ophou nie," het sy gesê. "Die inhoud is intelligent, sy is 'n ongelooflike goeie skrywer en dit bevat al die elemente wat eenvoudig vra om 'n toneelstuk te word."
Botha het gister, net voor die aankondiging van die Clover Aardklop se feesprogram, meer oor die werk vertel.
In die boek bied Allan 'n ironiese terugblik op haar lewe en loopbaan. Aanvanklik was sy 'n gerekende joernalis wat vir niks gestuit het nie. Dinge het egter vir haar begin skeefloop en sy het vriende en kollegas se verraad beleef.
Sy het na Amerika uitgewyk waar sy op 63 as kelnerin moes werk. Wat die inhoud nog interessanter maak, is dat Allan nie wegskram van haar eie aandeel aan haar ontspoorde loopbaan nie.
"Sy het standpunt ingeneem teen onder meer seksisme en het vir niks en niemand gestuit nie. Ek sien haar as 'n baie genuanseerde, verwonde maar baie sterk vrou," het Botha gesê.
"Ons sien die stuk as 'n bewegende portret. Mediamateriaal en filmkomponente sal ingewerk word. Dit is nie 'n chronologiese gegewe van haar lewe nie."
Botha beskou Prinsloo as die perfekte persoon om die verhaal te vertel.
Lees ook: Jani Confidential: Briljant​e joernaal van ontheemding
"Dit is altyd moeilik om 'n lewende en regte persoon te vertolk, en Sandra sal hierdie femme fatale kan vertolk."
Christiaan Olwagen is die regisseur.
Jani is een van vyf debuut-toneelstukke op Aardklop. Die ander is:
■ Aartappels en Ammo met Chris Vorster as skrywer, regisseur en akteur in 'n stuk oor die Suid-Afrikaanse weergawe van die Amerikaanse Doomsday Preppers wat hulle toerus vir die dag wanneer die groot ramp die wêreld gaan tref
■ Hemelruim met Tinarie van Wyk Loots enPaul du Toit wys hoe keuses en toeval mense se lewens kan beïnvloed. Dis 'n vertaling van Nick Payne se stuk Constellations.Nico Scheepers het die stuk vertaal en behartig die regie.
■ Klein Jakkalsies is 'n komedie oor "ongenooide klein jakkalsies" in die huwelikslewe. In die rolverdeling is Diaan Lawrenson en Jody Abrahams. Die teks en regie is deur Leon Kruger.
■ Franci SwanepoelenAnnelisa Weiland is te sien in die stuk MA! wat die komplekse verhouding tussen ma en en dogter belig. Gert van Niekerk is die regisseur.
Daar is twee klassieke toneelstukke op die program wat al voorheen by ander feeste opgevoer is. Dit is Moeder Moed en Haar Kinders en Siener in die Suburbs.
■ Die Clover Aardklopfees word van 6 tot 10 Oktober gehou. Besoek ​www.cloveraardklop.co.za vir meer inligiting oor die program.